Hasan al-Basri

Hasan al-Basri (642 - 728 atau 737); bahasa Arab:الحسن بن أبي الحسن البصري‎ ; Abu Sa'id al-Hasan ibn Abi-l-Hasan Yasar al-Basri) ialah ahli teologi Arab terkenal dan Cendekiawan Muslim.

Hasan al-Basri dilahirkan di Madinah pada masa pemerintahan Khalifah Umar bin al-Khattab pada tahun 21 Hijrah (642 Masihi). Beliau pernah menyusu dengan Ummu Salamah, isteri Rasulullah S.A.W. Hasan al-Basri juga pernah berguru kepada beberapa orang sahabat Rasulullah S.A.W. sehingga beliau muncul sebagai Ulama terkemuka dalam peradapan Islam. Hasan al-Basri telah meninggal dunia di Basrah, Iraq, pada hari jumaat 5 Rejab 110 Hijrah (728 Masihi), pada umur 89 tahun. Beliau pernah hidup pada zaman pemerintahan Khalifah Abdul Malik b. Marwan.

Biografi
Bapa beliau bernama Pirouz (Parsi: پيروز, kemudiannya dikenali Abol Hasan, atau bapa kepada Hasan), adalah tuan tanah Parsi (دهگان) di sebuah kampung Khuzestan dan menjadi hamba semasa kempen ketenteraan di zaman Khalifah Umar. Pirouz kemudiannya dibawa balik ke Madinah sebagai seorang mawali. Dalam kekacauan perang, Pirouz bersama dengan seorang perawan dari kampungnya, diberikan kepada Ummu Salama. Ummu Salama menghadiahkan mereka berdua kepada saudara terdekat beliau dan kedua-duanya berkahwin dengan tuan mereka dan dibebaskan  Ahmad ibn Yahya al-Baladhuri, Kitab_Futuh_al-Buldan, ms.335. . Dikatakan Ummu Salama selalu menyusukan Hasan. Hasan kemudiannya dipanggil Tabi'in (generasi selepas sahabat). 

Hasan menjadi guru di Basrah, (Iraq) dan menubuhkan madrasah di sana. Antara pengikutnya yang terkenal adalah Amr ibn Ubayd dan Wasil ibn Ata, pengasas mazhab Muktazilah.

Hasan adalah penyokong kuat nilai tradisional (orthodox) dan cara hidup zuhud. Menurut beliau takut adalah asas kepada moral dan kesedihan adalah ciri agama; kehidupan hanyalah perjalanan untuk ke akhirat, dan kesenangan hendaklah dinafikan untuk menewaskan nafsu. Hasan al-Basri juga dipandang tinggi oleh ahli sufi kerana sikap zuhudnyaHasan of Basra, from Muslim Saints and Mystics, trans, A.J. Arberry, London:Routledge & Kegan Paul, 1983.

 Sumbangan 
Imam Hassan al-Basri diakui secara meluas sebagai tokoh penting dalam mistik Islam awal dan Sufisme. Berikut adalah beberapa buku terkenal yang membincangkan peranannya dan sumbangannya kepada Sufisme:

 "Tabaqat al-Sufiyya" oleh Abu Abdur-Rahman al-Sulami:
 Buku ini adalah salah satu kamus biografi terawal tentang wali-wali Sufi, di mana Hassan al-Basri disebut dengan jelas sebagai seorang Sufi awal.
 "Risalah al-Qushayriyyah" oleh Al-Qushayri:
 Dalam risalah klasik tentang Sufisme ini, Hassan al-Basri disebut sebagai tokoh penting dalam perkembangan pemikiran Sufi awal.
 "Hilyat al-Awliya wa Tabaqat al-Asfiya" oleh Abu Nu'aym al-Isfahani:
 Karya yang meluas ini merangkumi catatan biografi tentang para wali dan zahid, dengan Hassan al-Basri ditampilkan sebagai seorang asketis dan tokoh rohani awal yang signifikan.
 "Al-Risala" oleh Al-Sharani:
 Buku ini membincangkan prinsip-prinsip Sufisme dan menyebut Hassan al-Basri sebagai seorang pelopor ajaran Sufi.
 "The Mystics of Islam" oleh Reynold A. Nicholson:
 Nicholson, seorang sarjana terkenal tentang Sufisme, membincangkan sumbangan Hassan al-Basri kepada mistik Islam dalam kajian komprehensif tentang tokoh-tokoh Sufi ini.
 "Sufism: An Introduction to the Mystical Tradition of Islam" oleh Carl W. Ernst:
 Teks pengenalan kepada Sufisme ini menyoroti pengaruh Hassan al-Basri terhadap pemikiran dan amalan Sufi awal.

Buku-buku ini secara kolektif menekankan peranan penting Hassan al-Basri dalam membentuk amalan spiritual dan asketis yang kemudiannya dikaitkan dengan Sufisme.

Hasan dikenali sebagai seorang yang suci jiwanya menyamai para sahabat. Dalam politik, beliau menentang sistem pewarisan khalifah dalam dinasti Umayyah tetapi percaya kepada pemilihan khalifah. Walau pun mempunyai pandangan kritis mengenai pemerintahan Umayyah, beliau tidak menyokong pemberontakan terhadap pemerintahan tidak adil khalifah Umayyah. Khutbah beliau mengandungi antara contoh terbaik dan terawal sastera ArabJohn Esposito, The Oxford Dictionary of Islam, 2003.

Beliau berkahwin dengan seorang wanita dari Ahli KitabAbu Bakr Jasas dalam Tafseer Ahkaam al Qur'an Volume 1 ms 333, edisi Beirut .

Rujukan
Riwayat hidup Hasan al-Basri diberikan dalam Kamus Biografi Imam Nawawi (ed. F. Wüstenfeld, Göttingen, 1842-1847).

Lihat juga
Reinhart Dozy, Essai sur l'histoire de l'islamisme, m.s. 201 sqq. (Leiden dan Paris, 1879)
Alfred von Kremer, Culturgeschichtliche Streifzüge auf dem Gebiete des Islams , m.s. 5 seq.
Reynold Alleyne Nicholson, Sejarah kesusasteraan orang-orang Arab, m.s. 225-227 (London, 1907).

 Nota kaki 

Kategori:Kelahiran 642
Kategori:Kematian 728
Kategori:Penulis Arab abad ke-7
Kategori:Penulis Arab abad ke-8
Kategori:Muslim abad ke-7
Kategori:Penulis Parsi zaman pertengahan
Kategori:Sarjana Islam Sunni
Kategori:Sarjana aqidah Islam abad ke-8
Kategori:Imam Sunni
Kategori:Sarjana dari Khilafah Umaiyah
Kategori:Mujadid
Kategori:Orang dari Basrah
Kategori:Tabi'in